**ΔΕΛΤΙΟ ΤΥΠΟΥ**

 **Δωρεάν πρότυπα σε μικρομεσαίες επιχειρήσεις**

Τη δυνατότητα σε μικρομεσαίες κυπριακές επιχειρήσεις να έχουν δωρεάν πρόσβαση σε πρότυπα τα οποία παρέχονται μέσω του Κυπριακού Οργανισμού Τυποποίησης (CYS), προσφέρει το Υπουργείο Ενέργειας, Εμπορίου και Βιομηχανίας (ΥΕΕΒ) μέσω του Σχεδίου Ειδικού Συνδρομητή. Στόχος είναι η ενίσχυση της ανταγωνιστικότητας των κυπριακών επιχειρήσεων.

Με βάση τις πρόνοιες του Σχεδίου, οι επιχειρήσεις δύναται να εξασφαλίσουν πρόσβαση σε πέντε Ευρωπαϊκά (CYS EN / CYS EN ISO / CYS EN IEC) ή/και υιοθετημένα διεθνή CYS ISO / CYS IEC ή/και αμιγώς Κυπριακά (CYS) πρότυπα, **χωρίς κόστος.**

Επιπλέον, τους παρέχεται η δυνατότητα πρόσβασης σε Ευρωπαϊκά (CYS EN / CYS EN ISO / CYS EN IEC) ή/και υιοθετημένα διεθνή CYS ISO / CYS IEC ή/και αμιγώς Κυπριακά (CYS) πρότυπα, έναντι ειδικής χρέωσης, και σε πρότυπα που δεν είναι Ευρωπαϊκά (CYS EN / CYS EN ISO / CYS EN IEC) ή/και υιοθετημένα διεθνή CYS ISO / CYS IEC ή/και αμιγώς Κυπριακά (CYS), **επίσης έναντι ειδικής χρέωσης**.

Tο κόστος συμμετοχής των επιχειρήσεων θα καλύπτεται από το Υπουργείο με δικαιούχους τις μικρομεσαίες επιχειρήσεις που είναι εγγεγραμμένες στο Μητρώο του Εφόρου Εταιρειών και Επίσημου Παραλήπτη και ασκούν επιχειρηματική δραστηριότητα στη Δημοκρατία.

Για περισσότερες πληροφορίες απευθυνθείτε στο Κέντρο Πληροφόρησης και Εξυπηρέτησης του Κυπριακού Οργανισμού Τυποποίησης, στα τηλέφωνα επικοινωνίας 22411413/ 22411414 και στο ηλεκτρονικό ταχυδρομείο sales@cys.org.cy.

27 Ιανουαρίου 2021